Balmaseda (Čilė)
Balmaseda (isp. Balmaceda) – gyvenvietė Čilės pietuose, Aiseno regione, Kojhaikės provincijoje, 50 km į pietryčius nuo Kojhaikės. Įsikūrusi Andų pašlaitėse, prie Oskuro upės, šalia Argentinos sienos. Pro Balmasedą eina Pietų plento atšaka į Argentiną (pro Huemuleso perėją ir Lago Blanką). Yra Balmasedos oro uostas, koplyčia. Į pietvakarius nuo gyvenvietės driekiasi Sero Kastiljo nacionalinis parkas.